International Humanitarian Fact-Finding Commission

International Humanitarian Fact-Finding Commission (IHFFC) er et internasjonalt organ som står til rådighet for undersøkelser av mulige brudd på internasjonal humanitær rett. Kommisjonen kan undersøke saker for å fastslå hva som har hendt, men kan ikke felle dom i saker den tar opp.«International Humanitarian Fact-Finding Commission», Utenriksdepartementet, Sveits. I sin rapport i anledning tjuefemåret (2016) for etableringen av organet, bemerket IHFFC at dens tjenester hittil ikke var benyttet.The IHFFC at 25 Reflecting on Our History and Moving Forward , IHFFC, s. 3.

IHFFC ble etablert i 1991 og har sitt grunnlag i første tilleggsprotokoll til Genèvekonvensjonene, avtalt i 1977. Kommisjonen består av femten eksperter. Det sveitsiske utenriksdepartementet ivaretar sekretariatsfunksjonene. IHFFC har hovedkvarter i Bern. 71 stater har sluttet seg til organet.«State Parties» , IHFFC.

Organisasjonen har status som permanent observatør i FNs hovedforsamling.«Intergovernmental Organizations», De forente nasjoner. Lest 12. juli 2016.

Referanser

Litteratur
Kalshoven, Frits:  «The International Humanitarian Fact-Finding Commission: A Sleeping Beauty?», Humanitäres Völkerrecht – Informationsschriften, hefte 4, 2002

Eksterne lenker


Kategori:Folkerett
Kategori:Internasjonale organisasjoner
Kategori:Permanente observatører i FN
Kategori:Etableringer i 1991